
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 203 
                                                           din 29 septembrie 2021
privind constituirea comisiei de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara 

                                    și a comisiei de soluționare a contestațiilor 
Consiliul Local al Municipiului Sighişoara, întrunit în ședință ordinară,
 Luând act de proiectul de hotărâre, înregistrat cu nr. 25.989/16.09.2021 şi la Consiliul Local Sighișoara cu nr. 26.828/23.09.2021, de referatul de aprobare, înregistrat cu nr. 25.991/16.09.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 181/26.08.2021 privind aprobarea Regulamentului de vânzare a bunurilor imobile aparținând domeniului privat al Municipiului Sighișoara;

Luând în considerare că pentru punerea în aplicare a prevederilor hotărârii/hotărârilor Consiliului Local Sighișoara cu privire la vânzarea de bunuri imobile aparținând domeniului privat al Municipiului Sighișoara, se impune constituirea unei comisii de evaluare a ofertelor depuse în cadrul procedurii licitației organizate și a unei comisii de soluționare a contestațiilor;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 363 - 364 din aceasta;

Având în vedere prevederile Legii nr. 287/2009 privind Codul civil, republicat, cu modificările și completările ulterioare;

Având în vedere adresa cu nr. 16.680/15.09.2021 a Administrației Județene a Finanțelor Publice Mureș, înregistrată la Municipiul Sighișoara cu nr. 26.044/16.09.2021;
   Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 25.990/16.09.2021, prin care se propune constituirea comisiei de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara și a comisiei de soluționare a contestațiilor;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                        H O T Ă R Ă Ş T E:
Art. 1. (1) Se aprobă constituirea comisiei de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara. 

(2) Ca urmare a prevederilor art. 1 alin. (1) din prezenta hotărâre, se desemnează din partea Consiliului Local Sighișoara ca reprezentanți în această comisie, următorii consilieri locali:

1. Duma Felix - Lucian

  - membru;

2. Matei Ovidiu - Daniel           
  - membru;

3. Pajint - Fritsch Monica - Luciana  - membru;

4. Tűrk Michaela       

  - membru;

5. Drăghici Ioan

              - membru supleant;

6. Horumb Maria

              - membru supleant;

7. Gall Erno

                          - membru supleant.
(3) Se desemnează din cadrul Administrației Județene a Finanțelor Publice Mureș, ca reprezentanți în această comisie, următorii:

1. Bucur Anca


- membru;

2. Groza Maria


- membru supleant.

Art. 2. (1) Se aprobă constituirea comisiei de soluționare a contestațiilor depuse în cadrul procedurii de vânzare a imobilelor aflate în proprietatea privată a Municipiului Sighișoara.

(2) Ca urmare a prevederilor art. 2 alin. (1) din prezenta hotărâre, se desemnează din partea Consiliului Local Sighișoara ca reprezentanți în comisia de soluționare a contestațiilor, următorii consilieri locali:

1. Burghelea Bogdan - Ioan

- membru;

2. Țițeiu Nicolae          

- membru;

3. Moiseș Florian Dan

- membru;

4. Volker Reiter          

- membru;

5. Buzogany Erzsebet

- membru supleant;

6. Groza Tudorel - Claudiu

- membru supleant;

7. Stupariu Călin       

- membru supleant.

(3) Se desemnează din cadrul Administrației Județene a Finanțelor Publice Mureș, ca reprezentanți în comisia de soluționare a contestațiilor depuse în cadrul procedurii de vânzare a imobilelor aflate în proprietatea privată a Municipiului Sighișoara, următorii:

1. Năsturaș Gabriela

            - membru;

2. Sacalean Carmen

            - membru supleant.

Art. 3. Se alege dintre membrii desemnați, potrivit art. 1 din prezenta, în comisia de evaluare a ofertelor depuse în cadrul procedurii licitației organizate în vederea vânzării bunurilor imobile proprietate privată a Municipiului Sighișoara, în calitate de președinte al acesteia, domnul consilier local  Matei Ovidiu - Daniel, iar în calitate de secretar al acesteia domnul consilier local Duma Felix - Lucian.
Art. 4. Se alege dintre membrii desemnați, potrivit art. 2 din prezenta, în comisia de soluționare a contestațiilor depuse în cadrul procedurii de vânzare a imobilelor aflate în proprietatea privată a Municipiului Sighișoara, în calitate de președinte al acesteia, domnul consilier local Burghelea Bogdan - Ioan, iar în calitate de secretar al acesteia domnul consilier local Moiseș Florian Dan.
Art. 5. Comisiile constituite potrivit prevederilor articolelor precedente sunt legal întrunite în prezența tuturor membrilor.

Art. 6. Deciziile comisiilor se adoptă cu votul majorității membrilor.

Art. 7. Ținând cont de faptul că aceste comisii constituite conform articolelor 1 și 2 din prezenta hotărâre nu au în componență personal din cadrul aparatului de specialitate al Primarului (fiind constituite exclusiv din consilieri locali și reprezentanți ai altor structuri, după caz), în lucrările lor vor fi sprijinite de către personal din cadrul Serviciului Evidența Patrimoniului și Fond Locativ, personal care nu se substituie în atribuțiile comisiilor sau a persoanelor care asigură secretariatul comisiilor.

Art. 8. Comisiile constituite conform prevederilor prezentei hotărâri își vor stabili modul de lucru și obiectivele în baza cărora își vor desfășura activitatea pentru care au fost constituite și își vor îndeplini atribuțiile cu respectarea prevederilor legale în materie.

Art. 9. În virtutea prevederilor art. 363 alin. (6) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, cu data adoptării prezentei hotărâri își pierd valabilitatea și aplicabilitatea orice alte dispoziții ale Regulamentului de vânzare a bunurilor imobile aparținând domeniului privat al Municipiului Sighișoara, astfel cum a fost aprobat prin Hotărârea Consiliului Local Sighișoara nr. 181/26.08.2021, cu privire la constituirea unor comisii pentru stabilirea prețului de vânzare a imobilelor aflate în proprietatea Municipiului Sighișoara.  

Art. 10. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Serviciul Evidența Patrimoniului și Fond Locativ şi persoanele nominalizate în aceste comisii. 

Art. 11. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 



PREŞEDINTE DE ŞEDINŢĂ,

  

       Moiseș Florian Dan         
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;

  1 ex. pentru membrii comisiilor de evaluare și soluționare a contestațiilor depuse în cadrul procedurii licitației organizate în vederea  vânzării bunurilor imobile proprietate privată a Municipiului Sighișoara. 

26 ex.  

B.A. 
